แนวโน้มดัชนีเช้าผันผวนตามภูมิภาค
นักวิเคราะห์ฯคาดตลาดหุ้นไทยเช้านี้มีโอกาสลงต่อ ขายทำกำไร หลังปัญหาเรื่องหนี้สินในยุโรปยังไม่มีอะไรคืบหน้า ให้แนวรับ 1,010 จุด  แนวต้าน 1,030 จุด
21 ก.ย. 2554

นักวิเคราะห์ฯคาดตลาดหุ้นไทยเช้านี้มีโอกาสลงต่อ ขายทำกำไร หลังปัญหาเรื่องหนี้สินในยุโรปยังไม่มีอะไรคืบหน้า ให้แนวรับ 1,010 จุด  แนวต้าน 1,030 จุด          นายสมชาย เอนกทวีผล ผู้อำนวยการฝ่ายวิจัย บล.ฟินันเซียไซรัส จำกัด กล่าวว่า ภาวะหุ้นไทยเช้านี้ปรับตัวผันผวนต่อเนื่อง และมีโอกาสปรับตัวลงที่เกิดจากการขขายทำกำไร จากเมื่อวานที่ช่วงบ่ายตลาดปรับขึ้นในแดนบวก โดยปัจจัยที่ยังกังวลในเรื่องเดิม จากปัญหาหนี้สินในยุโรปที่ยังไม่มีคืบหน้า รวมทั้งการแก้ปัญหาเศรษฐกิจสหรัฐ ซึ่งส่งผลกระทบต่อจิตวิทยาการลงทุนอยู่ ซึ่งเป็นประเด็นที่ต้องติดตามในเรื่องขอเม็ดเงินในการช่วยเหลือ            อย่างไรก็ตาม วันนี้อาจจะมีการเข้ามาเลือกเล่นหุ้นเป็นรายตัวอย่างเช่น กลุ่มอสังหาริมทรัยพ์ สื่อสาร ฯลฯ ที่ได้รับประโยชน์จากมาตราการทางภาษีของรัฐบาล แต่ในภาพรวมแล้วหุ้นกลุ่มอื่นๆก็น่าจะถูกขายทำกำไร ดังนั้นโอกาสที่หุ้นจะยืนในแดนบวกได้ก็ค่อนข้างยาก ขณะที่ตลาดหุ้นอื่นในภูมิภาคเช้านี้ปรับตัวลงเป็นส่วนใหญ่  พร้อมให้แนวรับ 1,010 จุด  แนวต้าน 1030  จุด